"பார்த்தோம்."  "அவனை என்ன செய்தீர்கள்?"  "நான் ஒன்றும் செய்யவில்லை. இவள் தான் அவனைப் புதைசேற்றுக் குழியில் இடுப்புவரையில் இறக்கி நிறுத்திவிட்டு வந்திருக்கிறாள்!"  "இவளுடைய குரல் கூடக் கொஞ்சம் கேட்டதே!"  "ஆம், பூங்குழலியும் ஒரு பாட்டுப் பாடினாள்."  "அதைக் கேட்டதும் இளவசருக்குக் சுய உணர்வு வந்தது போலத் தோன்றியது. 'யார் பாடுகிறது?' என்று கேட்டார். 'ஓடக்காரப் பெண்' என்றேன். பாட்டைக் கேட்டுக்கொண்டே தூங்கிவிட்டார்."  பூங்குழலிக்கு மீண்டும் மெய்சிலிர்த்தது.  "இவள் பாட்டு மட்டுந்தானா பாடினாள்? ஆந்தை போலவும் கத்தினாளே!" 